શ્રીહરિ સ્વધામ ગયા પછી ચૈતન્યા નંદ સ્વામી પ્રતિદિન ગોપાળાનંદ સ્વામીનો સત્સંગ કરવા જતા. જ્યારે ગોપાળાનંદ સ્વામી અક્ષરવાસી થયા. ત્યારે તેઓ સદ્‌ગુરૂ ગુણાતીતા નંદ સ્વામીનો સમાગમ કરવા જૂનાગઢ જતા અને સ્વામીનો મહિમા સારી રીતે સમજતા. સ્વામી સંસ્કૃતના સારા વિદ્વાન હતા તેથી તેમણે સદ્‌ગુરુ ગુણાતીતા નંદ સ્વામી અને ગોંડલના મહારાજા સંગ્રામજી બાપુનો સંવાદ લખી ‘‘જ્ઞાન વિલાસ’’ નામનો ગ્રંથ બનાવ્યો છે. ‘‘ચૈતન્યા નંદ સ્વામીએ જેમ, રચ્યો જ્ઞાન વિલાસ છે તેમ’’ જ્ઞાનવિદ્યા અને ઉપદેશથી સત્સંગને સીંચિત કરતા થકાસદાને માટે શ્રીહરિના કૃપા પાત્ર થનાર ચૈતન્યા નંદ સ્વામીના ચરણોમાં વંદન…